0090.xml
ملائیشیا کا ایشین گیمز میں جیتا ہوا طلائی تمغہ واپس کرنے سے انکار
انچیون ۔ یکم اکتوبر (اے پی پی) ملائیشیا نے جنوبی کوریا میں جاری سترہویں ایشین گیمز میں جیتا ہوا طلائی تمغہ واپس دینے سے انکار کر دیا۔ ملائیشین ایتھلیٹ تائی چیو نے ووشو ایونٹ میں ملک کیلئے طلائی تمغہ جیتا تھا لیکن ان کا ڈوپ ٹیسٹ مثبت آیا تھا جس کی وجہ سے آرگنائزرز نے انہیں طلائی تمغہ واپس کرنے کی ہدایت کی تھی لیکن ملائیشین ایتھلیٹ نے تمغہ واپس کرنے سے انکار کر دیا۔ بدھ کو اولمپک کونسل آف ایشیا نے کھیلوں کی عالمی ثالثی عدالت سے تمغہ واپس لینے کے حوالے سے با ضابطہ طور پر اپیل دائر کر دی ہے، اپیل کے فوراً بعد عدالت نے جنوبی کوریا میں جاری ایشین گیمز میں ڈوپ ٹیسٹ کے معاملے کا جائزہ لینے کیلئے ایک خصوصی یونٹ قائم کر دیا ہے جو اس مسئلے کا جائزہ لے گا اور 24 گھنٹوں میں فیصلہ سنائے گا۔ او سی اے حکام کا کہنا ہے کہ اگر عدالت نے ملائیشین ایتھلیٹ کو تمغہ رکھنے کا حق دیا تو ہم اس کی مخالفت نہیں کریں گے۔
APP
01.10.14
0090p.xml
ملایئشیا کا ڈومنگ میں ناکام پلیئر کا گولڈ میڈل واپس کرنے سے انکار
ائنچیون(اے ایف پی) ملایئشیانے ایشین گیمز میں ڈومنگ میں ناکام رہنے والے ووشو ایتھلیٹ تائی چیو زیون کا گولڈ میڈل واپس کرنے سے صاف انکار کر دیا ۔گذشتہ روز تائی کے ڈوپ ٹیسٹ میں ناکامی پر پابندی کے حوالے سے انٹرنیشنل سپورٹس کورٹ میں باقاعدہ اپیل دائر کر دی گئی۔عالمی ثالثی عدالت نے تنازعات موقع پر ہی نمٹانے کے لئے ائنچیون میں اپنا ایک بنچ قائم کر رکھا ہے۔اولمپک کونسل آف ایشیا نے کہا کے کھیلوں کی ثالثی عدالت 24 گھنٹوں میں اس حوالے سے اپنا فیصلہ سنائے گی۔
express
02.10.14